als_Latn dik_Latn sag_Latn
Kah po shkon Qeveria dhe diplomacia e Kosovës (?)
Nga Prof. Hilmi Saraçi
Protestat pa efekte të pritura
Jemi mësuar me protestat e shpeshta të Vetvendosjes në krye me Albin Kurtin. Këto protesta nuk kanë dhënë sa duhet efekte të pritura, përkundrazi shpeshëherë kanë krijuar paqartësi në opinionin e gjerë. Protesta e radhës para Qeverisë së Kosovës që u organizuar me 27 shkurt 2012 në kundërshtim të marrëveshjes së fundit në mes të Prishtinës dhe Beogradit, sipas së cilës Kosova në forumet rajonale do të prezentohet me fusnotën 1244 dhe mendimin e GJND-së për pavarësinë e Kosovës . Vetvendosja ka kundërshtuar se Kosovës po i shiten frytet e luftës çlirimtare dhe po i vidhet pavarësia e saj se nuk është bërë lufta që të mos jemi të lirë e të zhvilluar dhe për të ardhmen tonë ta vendosim mbi të drejtën tonë”... Mirëpo kësaj radhe këto protesta ishin më të qeta më të kujdesshme, prandaj edhe nuk u shënua asnjë demostrim i dhunshëm si herave të tjera . Gjithashtu kësaj radhe pati më pak protestues në krahasim të herave të tjera ..
Paqartësi në prezentimin e Kosovës në nismat rajonale
Mendoj se këtu ka mjaft paqartësi për prezentimin e Kosovës në nismat rajonale, sidomos me fusnotën e cila ka kuptime të dyfishta si për Serbinë ashtu edhe për Kosovën. Shumë analistë , por edhe diplomatë të njohur për fusnotën janë përpjekur të sqarojnë rëndësinë dhe rolin që kanë në rrjedhat diplomatike..Kjo tani është e njohur se Kosova është dashur të prezentohet me emrin e vet si shtet i pavarur dhe Sovran, sipas deklaratës së shpallur të pavarësisë dhe kushtetutës së miratuar. Mirëpo pse është vepruar kështu? A është dashur në këtë rast të veprohet ndryshe? Mendoj se vështir ka qenë për Qeverinë dhe për Grupin Negociator , kur Kosova ende është e mbikqyrur (udhëhequr) nga Bashkësia Ndërkombëtare e cila në këtë fushë sikur e ka edhe fjalën kryesore . Mëgjithate është bërë një kompromis si gjithherë i dhimbshëm për Kosovën e në dobi për Serbinë.Të shikojmë Pakon e Ahtisarit për Pavarësinë e Kosovës e cila ka bërë mjaft lëshime me decentralizimin e tepruar , në favor të minoritetit serb. Kjo po ndodhë ashtu edhe me marrëveshjen me Beogradin për nismat rajonale të Kosovës. Si e para ashtu edhe kjo marrëveshje janë më tepër në dobi të Serbisë, e cila pas kësaj do të fitojë kandidaturën për anëtar të Bashkësisë Evropiane . Bashkësia Ndërkombëtare ka më tepër interesa për ta përkrahur Serbinë,, sidomos Tadiqin si “pro përendimor” dhe për ta afruar në rrjedhat demokratike proevropiane se sa të realizon disa kërkesa të arsyeshme të Kosovës e cila ende nuk është e pranuar në KS të OKB…
Zgjedhje më e mirë nga të kqijat
Mirëpo në BE ,sa i përket Kosovës ,vazhdojnë të mbesin dilema se shtetet që ende nuk e kanë njohur pavarësinë e Kosovës po punojnë në gjetjen e formulës e cila do të mundësonte që të miratohen konkluzionet me të cilat ministrat e BE-së do të mirëprisnin qellimin e KE-së për nisjen e përpilimit të projektit për studimin e fizibilitetit për marrëveshjen e Stabilizim-Asicimit për Kosovën… Mirëpo disa diplomatë evropian dhe analistë mendojnë se marrëveshja e arritur ndërmjet Serbisë dhe Kosovës për bashkëpunim rajonal ka hapur rrugë që kjo e fundit (Kosova) të njihet edhe nga shtetet e mbetura të BE-së të lëvizin nga pozicioni i tyre dhe të njohin Kosovën si shtet i pavarur dhe Sovran…
Mendoj se kjo zgjidhje është më e mira ndër të kqijat, prandaj nuk është e mundur siq sygjerojnë disa analistë dhe njohës të kësaj fushe se me këtë hap Kosova ka humbur sovranitetin dhe shtëtësin e fituar dhe të pranuar nga 88 shtete të Botës. Në këtë fushë disa flasin më tepër për të treguar patriotizëm para opinionit duke kritikuar me lehtësi Qeverinë dhe komisionin negociator në krye me Edita Tahirin. Këtu nuk mendoj ta arsyetoj Qeverinë as krynegociatorën Edita Tahiri për këto lëshime në dëm të Kosovës , por desha të sqaroj se nuk është lehtë të merren vendime të këtij lloji kur Bashkësia ndërkombëtare në krye me Amerikën kanë bërë trusni që të vendoset kështu. E ne si ta kundërshtojmë ? A kemi fuqi të kundërshtojmë dhe të prishim marrëdhënjet me miqët tanë që na ndihmuan për ta çliruar Kosovën nga pushtuesi serb, siq është Amerika e cila na ka përkrah dhe ka dhënë garanca për Kosovën edhe në të ardhshmen…
Sqarimi dhe rëndësia e fusnotës
Në punimet e ndryshme shkencore , letrare e të tjera gjat hartimit të tekstit shkencor, letrar e të tjera e vejme fusnotën në disa vende duke treguar nga jemi shërbyer gjatë hartimit të tekstit., prandaj në këtë rast nuk është më e rëndësishme fusnota së sa punimi shkencor , letrar e të tjera . Ne në nismat rajonale prezentohemi si shtet KOSOVA ndërsa në fusnotë shenohet së edhe 1244 nga e cila ka rrjedhur pavarësia e Kosovës respektivisht mendimi i GJND-së për Deklaratën e Pavarësisë së Kosovës me emrin Republika Demokratike e Kosovës.Sa flitet për dëmët e shkaktuara , po aq flitet për dobit që ka Kosova për këtë marrëveshje . Mirëpo unë mendoj se më shumë dëme ka psuar Kosova se sa
Marrëveshje me Beogradin por edhe me Vashingtonin (thotë Thaçi)
Përkundër kësaj Thaçi ka sqaruar se “pikësynimi i diplomacisë kosovare mbetet antarësimi i vendit në organizatat e ndryshme rajonale. Ajo që mbetet diskutabile janë konkluzionet e marrëveshjeve të arritura me logun e UNMK-ut e për të cilat theksohet se nuk do të interpretohen në dëm të rregullativave ligjore të UNMIK-ut. Sa i përket zhvillimive të fundit politike në Kosovë , Kosova nuk po humb asgjë, sepse me Rezolutën 1244 ishte e përfaqësuar që moti, por e ka GJND-në. Thaçi ka sqaruar se ai ka bërë marrëveshje me Beogradin, por edhe me Vashingtonin duke e quar Kosovën drejt integrimeve , e jo drejt izolimit. Tani kemi të drejt të integrohemi në 41 organizata ndërkombëtare për t’u bazuar me shtetet tjera”- ka sqaruar Thaçi .
Në qarqet evropiane si hap pozitiv vlerësohet se komisioni Evropian ka paralajmëruar se do të fillojë një studim të fizibilitetit për marrëveshjen e Stabilizim-Asocimit me Kosovën dhe se Berlini shpreson se shumë shpejt do të jetë e mundur që të rregullohen me marrëveshje marrëdhënjet e BE-së me Kosovën. Pas arritjes së marrëveshjes ndërmjet Kosovës dhe Serbisë , përfaqësimi i Kosovës në nismat rajonale dhe menaxhimin e kufirit Qeveria gjermane e përshëndet përparimin në procesin e dialogut ndërmjet Kosovës dhe Serbisë”…
Kosova dhe Qeveria e saj po kontribojnë për stabilitetin e rajonit dhe fqinjësisë së mirë , por natyrisht që kërkohet seriozitet më i madh edhe nga pala tjetër për zbatimin e marrëveshjeve , tërheqjen nga ndërhyrjet ilegale në Kosovë dhe heqjes së barrikadave dhe zhbërjen e strukturave ilegale në veri të vendit…“ -ka thënë Edita Tahiri.
Ndërsa Vetvendosja ka pohuar se marrëveshja e arritur me 24 shkurt (2012) Kosova ka shënuar kthimin më të madh prapa, në nivelin politik me dekada të tera “ …dhe asnjë Qeveri e kuvend nuk e ka të drejten ta zhbejë shtetin e Kosovës…
Sipas kryetarit të Partisë Liberale të Serbisë, Çedomir Jovanoviçit Të gjitha efektet positive të marrëveshjes do të mohohen, në rast se qeveritarët në Serbi, në vend të politikës së re shoqërisë serbe i afrojnë fraza të reja serbe . Ai ka kërkuar nga Kuvendi i Serbisë që ta shfyqizojë Rezolutën për Kosovën, duke theksuar se Kosova është në terësi e pavarur nga ajo çka dëshiron dhe mendon
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn